ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གི་གཟིགས་སྐྱོང་འོག་ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པའི་ཞིབ་འཇུག་མི་སྣ་གསོ་སྐྱོང་གི་བྱ་གཞག་ལ་འབྲས་བུ་ཕུལ་དུ་བྱུང་བ་ཐོན་ཡོད་ལ།དེར་རང་ཉིད་ཀྱི་ཁྱད་ཆོས་དང་ལྡན་པ་མ་ཟད་རྒྱལ་ཁབ་ལའང་བྱས་རྗེས་ཆེན་པོ་བཞག་ཡོད།༡༩༥༢ལོ་ནས་བཟུང་།དགེ་རྒན་གྱི་དཔུང་སྡེ་རྒྱ་ཆེར་གཏོང་བའི་ཆེད་དུ་སྐབས་དེར་བོད་ཁུལ་གསུམ་ནས་ཐུན་མིན་གྱི་ཡོན་ཏན་ཡོད་པའི་དགེ་རྒན་ཁག་ཅིག་བོད་ཡིག་སློབ་དཔྱོད་ཚོ་ཆུང་ནང་དུ་ལས་གནས་སྤར་ཞིང།རེ་ཞིག་དགེ་རྒན༣༥ཙམ་ལ་སླེབས་ཡོད།ཀྲུང་དབྱང་མི་རིགས་སློབ་གླིང་བོད་ཡིག་འཛིན་གྲྭའི་སློབ་ཁྲིད་མགོ་ཚུགས་པའི་དུས་ཚོད་ནི༡༩༥༡ལོའི་ཟླ༥པའི་ཚེས༢༨ཉིན་ཡིན་ལ།ཉིན་དེ་ནི་ཀྲུང་གོ་གསར་པའི་བོད་རིག་པའི་ཞིབ་འཇུག་མི་སྣ་གསོ་སྐྱོང་གི་བྱ་གཞག་ལ་མཚོན་ན་ལོ་རྒྱུས་ཐོག་དོན་སྙིང་གལ་ཆེན་ཡོད་པའི་སྔོན་འགྲོ་ཞིག་ཡིན།